**Приложение № 1 към чл. 16.**

|  |  |
| --- | --- |
| Формуляр за ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО\*  \* Приложете към формуляра допълнителни информация/документи | |
| **Институция:**  Министерство на околната среда и водите | **Нормативен акт:**  Проект на ПМС за изменение и допълнениенаНаредбата за условията и реда за извършване на оценка на въздействието върху околната среда |
| **За включване в законодателна програма на Министерския съвет за периода:**  01.07.2018 г. – 31.12.2018 г. | ***Дата:*** 22.06.2018 г. |
| ***Контакт за въпроси:***  Силвия Димитрова, директор дирекция „Екологична оценка и оценка на въздействието върху околната среда“, МОСВ | ***Телефон*:**  02/940 62-19 |
| 1. Дефиниране на проблема:    1. *Кратко опишете проблема и причините за неговото възникване. Посочете аргументите, които обосновават нормативната промяна.*   Действащата към момента Наредба за условията и реда за извършване на оценка на въздействието върху околната среда (Наредбата за ОВОС) определя условията и реда за извършване на оценка на въздействието върху околната среда (ОВОС) на инвестиционните предложения по ОВОС по реда на глава шеста на Закона за опазване на околната среда (ЗООС). В действащия към момента Закон за опазване на околната среда (ЗООС) за инвестиционно предложение, което подлежи на задължителна оценка на въздействието върху околната среда (ОВОС), комплексно разрешително и одобряване на доклад за безопасност в случаите, когато е с висок рисков потенциал, са уредени три самостоятелни процедури, които се провеждат една след друга. При подробен анализ на процедурите се вижда, че законоустановените срокове за всяка от тях са минимум шест месеца. Също така, част от документите и информацията, задължителни за представяне при процедура по ОВОС се изискват и при всяка една от другите две процедури. Консултациите с обществеността и другите ведомства също се изискват за всяка от процедурите и отнемат по около 2 месеца. Всичко това създава най-малко необоснована административна тежест, удължени административни срокове и създава затруднения както за възложителите, така и за администрацията.  С предложения проект на ПМС за изменение и допълнение на Наредбата за ОВОС се определят условията, реда и начина на провеждане на нова обща процедура, която е регламентирана със законодателни промени в глава шеста на ЗООС. Процедурата се отнася за инвестиционно предложение, което едновременно подлежи на задължителна ОВОС, комплексно разрешително (КР) и/ или одобряване на доклад за безопасност. Предоставя се възможност за информиране в цялост на засегнатата общественост и другите институции участващи в процедурите, и гарантиране на комплексен подход при оценката на риска за околната среда и човешкото здраве. Доколкото доказателствата за изпълнение на изискванията по трите процедури се събират и оценяват само в рамките на процедурата по ОВОС, това води до намаляване на общата продължителност с два или три пъти. Същевременно, новата процедура не води до затруднение на оценяващата администрация, тъй като основната промяна от тази гледна точка е съвпадане на етапите и едновременно провеждане. Обединената процедура допринася за подобряване на бизнес климата в България като цяло, тъй като съкращава съществено сроковете по процедурите за съгласуване и разрешаване на инвестиционни предложения, създава устойчивост на административните актове, като не на последно място спестява разходи на инвеститорите. Когато е налице решение по обединена процедура, това е гаранция за изпълнени изисквания по отношение на опазване на околната среда и човешкото здраве и е своеобразна гаранция за следващия етап - разрешение за строеж и ползване.  С проекта на постановление се изпълняват и мерки на правителството във връзка с намаляване на административната и регулаторната тежест върху гражданите и бизнеса, както и приоритети от Програмата за управление на правителството на Република България за периода 2017 – 2021 г.   * 1. *Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.).*   При подробен анализ на процедурите по задължителна ОВОС, комплексно разрешително и одобряване на доклад за безопасност се констатира, че законоустановените срокове за всяка от трите процедури са минимум шест месеца. Също така, част от документите и информацията, задължителни за представяне при процедура по ОВОС се изискват и при всяка една от другите две процедури. Консултациите с обществеността и другите ведомства също се изискват за всяка от процедурите и отнемат по около 2 месеца.  Доколкото доказателствата за изпълнение на изискванията по трите процедури се събират и оценяват само в рамките на процедурата по ОВОС, това води до намаляване на общата продължителност с два или три пъти при предложената със законопроекта обединена процедура. Същевременно, новата обща процедура не води до затруднение на оценяващата администрация, тъй като основната промяна от тази гледна точка е съвпадане на етапите и едновременно провеждане.  Съществуващият проблем не може да се реши в рамките на съществуващото законодателство единствено посредством промяна в организацията на работа.   * 1. *Посочете дали са извършени последващи оценки на нормативния акт или анализи за изпълнението на политиката и какви са резултатите от тях.*   Не са извършвани последващи оценки на нормативния акт или анализи за изпълнението на политиката и резултатите от тях. | |
| **2. Цели:**  Проектът на постановление има за цел облекчаване на административната тежест, като създаде оптимални условия за инвеститорите и същевременно запази нормативните изисквания, гарантиращи ефективен контрол на околната среда и човешкото здраве, посредством:   * провеждане на една обща процедура за инвестиционни предложения, които подлежат на задължителна ОВОС и/или комплексно разрешително и/или доклад за безопасност, като практически се създават допълнителни изисквания в хода на процедурата в ОВОС, който не се променя; * едновременно провеждане на основните етапи на трите процедури, облекчаващо не само възложителите на инвестиционни предложения, но и всички административни звена, участващи в процеса; * комплексна оценка на въздействие върху околната среда и човешкото здраве чрез цялостно и едновременно обследване на изискуемите политики за съгласуване и разрешаване на инвестиционни предложения; * информиране в цялост на засегнатата общественост и другите институции участващи в процедурите, и гарантиране на комплексен подход при оценката на риска за околната среда и човешкото здраве; * изпълнение на изискванията по трите процедури в една и оценка в рамките на процедурата по ОВОС с намаляване на общата продължителност на процедурите с два или три пъти; * постановяване на едно общо решение по ОВОС по обединена процедура, с което се прави заключение и по отношение на доклада за безопасност по процедурата за одобряване на предприятия с висок рисков потенциал и /или по отношение на процедурата за издаване на комплексно разрешително; * ускоряване на процеса на разрешаване на икономически и производствени дейности за въвеждане в експлоатация на обекти, които подлежат на задължителна ОВОС и поне на една от процедурите за одобряване на доклад за безопасност и/или комплексно разрешително.   Общата процедура по ОВОС и/или комплексно разрешително и/или доклад за безопасност е в съответствие с изискванията на европейското законодателство и отправените препоръки на Европейската комисия - в работен документ, преглед на изпълнението на политиките на Европейския съюз в областта на околната среда.  *(Посочете целите***,** *които си поставя нормативната промяна по конкретен и измерим начин и график (ако е приложимо} за тяхното постигане. Съответстват ли целите на действащата стратегическа рамка?)* | |
| 1. **3. Идентифициране на заинтересованите страни:**  * компетентен орган: министърът на околната среда и водите; * Изпълнителна агенция по околна среда; * възложители на инвестиционни предложения; * около 200 оператори на предприятия и съоръжения с висок рисков потенциал от големи аварии с опасни вещества от приложение № 3 на ЗООС; * около 500 оператори на инсталации по Приложение № 4 на ЗООС; * кметовете на общини/райони/кметства на територията на Р България; * засегната общественост на територията на Р България; * 4 Басейнови дирекции за управление на водите; * научни институти и организации; * Министерство на здравеопазването; * Министерство на регионалното развитие; * Министерство на земеделието, храните и горите; * Министерство на икономиката; * Министерство на енергетиката; * Други ведомства и институции в зависимост от характера на инвестиционното предложение; * Екологични неправителствени организации, създадени в съответствие с националното законодателство.   *(Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| 1. **4. Варианти на действие:**   **Вариант 0.** Без действие  Запазване на действащите към момента три самостоятелни и последователно провеждащи се процедури по задължителна ОВОС, комплексно разрешително и за одобряване на доклад за безопасност. Административна тежест за бизнеса и администрацията. Без промяна в Наредбата за ОВОС няма детайлно указан ред за провеждане на новата обща процедура, което е от съществено значение за всяка от страните, участващи в процеса.  **Вариант 1.** Приемане на проекта на ПМС за изменение и допълнение на Наредбата за ОВОС и постигане на заложените цели в Програмата за управление на правителството на Република България за периода 2017 – 2021 г., свързани с премахване на излишната административна тежест за индустрията, а именно:   * обединени административни процедури когато е налице инвестиционно предложение, което подлежи на задължителна ОВОС, комплексно разрешително и/ или одобряване на доклад за безопасност; * редуциран брой на изискваните документи от заявителите на административни услуги; * съкратени административни срокове по обща процедура с два или три пъти; * информирана в цялост засегната общественост и институции участващи в общата процедура по ОВОС, КР и доклад за безопасност, и комплексен подход при оценката на риска за околната среда и човешкото здраве; * подобрен бизнес климат в България като цяло, поради съществено съкратени срокове по процедурите за съгласуване и разрешаване на инвестиционни предложения, създадена устойчивост на административните актове, спестени разходи на инвеститорите, изпълнени изисквания по отношение на опазване на околната среда и човешкото здраве, и за следващия етап - разрешение за строеж и ползване; * използване на въведените електронни административни услуги по ОВОС за общата процедура, тъй като са налични за самостоятелната процедура по задължителна ОВОС.   Конкретните предложения за промени в Наредбата за ОВОС са свързани със съвместното провеждане на ОВОС, КР и доклад за безопасност, което рефлектира върху начинът на протичане на основните етапи на процедурата по ОВОС, а именно при консултиране на заданието за обхвата и съдържанието на доклада за ОВОС, по време на оценката на неговото качество, провеждането на консултациите по доклада за ОВОС, на етапа на неговото обществено обсъждане и осигурен обществен достъп до документацията в цялост, както и на етапа на вземането на решението по ОВОС.  Не са налице нерегулаторни варианти на действие за намаляване на административната и регулаторна тежест.  Не се предвиждат административни наказания, въвеждане на нова или промяна на съществуваща такса.  *(Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие".)* | |
| **5. Негативни въздействия:**  **Вариант 0** - **Без действие:**  За заявителите на услуги:   * Запазване на съществуващите три самостоятелно протичащи в последователен ред процедури по задължителна ОВОС, за одобряване на доклад за безопасност за предприятия с висок рисков потенциал и издаване на комплексно разрешително; * Забавяне на процедурите по разрешаване на инвестиционните предложения по специален закон, напр. Закона за устройство на територията; * Забавяне на инвестиционния процес в цялост с два до три пъти.   За администрацията:  Провеждане на повтарящи се етапи и административни действия по съгласуване на едни и същи инвестиционни предложения в три различни процедури.  **Вариант 1**  За заявителите на услуги:   * Няма.   За администрацията:   * Няма.   *(Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.)* | |
| **6. Положителни въздействия:**  **Вариант 0** - **Без действие;**  **За заявителите на услуги и за администрацията:**   * Няма   **Вариант 1**  С приемане на вариант 1:  **За заявителите на услуги:**  Намалява се излишната административна тежест за заявителите на услуги по ЗООС, посредством:  - провеждане на обща административна процедура по задължителна ОВОС и/или комплексно разрешително и/или одобряване на доклад за безопасност;  - редуциране броя на изискваните документи от заявителите на административни услуги;  - намаляване на общата продължителност на процедурите по реда на ЗООС с два или три пъти;  - използване на въведените електронни административни услуги по ОВОС за общата процедура, тъй като са налични за самостоятелната процедура по задължителна ОВОС;  - ускоряване на процеса на разрешаване на икономически и производствени дейности за въвеждане в експлоатация на обекти, които подлежат на задължителна ОВОС и поне на една от процедурите за одобряване на доклад за безопасност и/или комплексно разрешително, в т.ч. за одобряването им по реда на специален закон, напр. Закона за устройство на територията.  За администрацията:  Отпадане на повторяеми етапи и действия от провеждане на три самостоятелни и последователни процедури по ОВОС, комплексно разрешително и доклад за безопасност, при тяхното съвместяване. Освобождаване на човешки, времеви и материален ресурс в администрацията. Въвеждане на подход за комплексна, кумулативна и цялостна оценка на въздействието на инвестиционните предложения по отношение на околната среда, човешко здраве, икономическа и социална търпимост.  *(Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.)* | |
| **7. Потенциални рискове:**   * Не се очакват.   *(Посочете възможните рискове от приемането на нормативната промяна, включително възникване на съдебни спорове.)* | |
| 1. **Административната тежест за физическите и юридическите лица:**   Ще се повиши  Ще се намали  Няма ефект  С предложения проект на ПМС за изменение и допълнение на Наредбата за ОВОС се облекчават за бизнеса трите най-тежки и продължителни процедури по реда на Закона за опазване на околната среда - задължителна ОВОС, комплексно разрешително и одобряване на доклад за безопасност, посредством общо съгласуване на документацията с други компетентни органи и заинтересовани страни, едновременен обществен достъп до документацията, едновременно провеждане на консултации с другите ведомства, което ще доведе до намаляване на разходите и времето за провеждане на административните процедури. Обединяват се изискваните документи и сроковете по процедурите, което води до три пъти съкращаване на общата продължителност.  Доколкото доказателствата за изпълнение на изискванията по трите процедури – ОВОС, КР и доклад за безопасност, се събират и оценяват само в рамките на процедурата по ОВОС, това води до намаляване на общата продължителност на процедурите с два или три пъти. Същевременно, новата процедура не води до затруднение на оценяващата администрация, тъй като основната промяна от тази гледна точка е съвпадане на етапите и едновременно провеждане.  Обединената процедура допринася за подобряване на бизнес климата като цяло, тъй като съкращава съществено сроковете, създава устойчивост на административните актове, като не на последно място спестява разходи на инвеститорите. Когато е налице решение по обединена процедура, това е гаранция за изпълнени изисквания по отношение на опазване на околната среда и човешкото здраве и е своеобразна гаранция за следващ етап - разрешение за строеж и ползване.   1. **Създават ли се нови регулаторни режими? Засягат ли се съществуващи режими и услуги?**   Създават ли се нови регулаторни режими? - не  Засягат ли се съществуващи режими и услуги?  - да, три самостоятелни процедури се провеждат обединено, а именно процедурата по задължителна ОВОС, Комплексно разрешително и одобряване на доклад за безопасност. | |
| 1. **9. Създават ли се нови регистри?** 2. Не   *Ако отговорът е „да". Посочете колко и кои са те...* | |
| 1. **10. Въздействие върху микро, малки и средни предприятия (МСП):**   Актът засяга пряко МСП  Актът не засяга МСП  Няма ефект  С предложените промени въздействието се очаква да бъде положително, което ще доведе до намаляване на излишната административна тежест, предвид редуцирането на броя на изискваните документи, срокове и органи, участващи в съгласуване на документацията. | |
| 1. **11. Проектът на нормативен акт изисква цялостна оценка на въздействието:**   Да  Не | |
| 1. **Обществени консултации:**   Проектът на Постановление на Министерския съвет и оценката на въздействие на нормативния акт ще бъдат публикувани в интернет за обществени консултации за 30 дни на Портала за обществени консултации и на интернет страницата на МОСВ.  След приключването на обществените консултации и преди приемането, съответно издаването на нормативния акт, ще бъде публикувана справка за постъпилите предложения заедно с обосновка за неприетите предложения на Портала за обществени консултации и на интернет страницата на МОСВ.  *(Обобщете най-важните въпроси за неформалните обществени консултации в случай на извършване на цялостна OB или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.)* | |
| 1. **Приемането на нормативния акт произтича ли от законодателството на ЕС.**   Да  Не  *Моля, посочете изискванията за законодателството на ЕС, включително информацията по т. 8.1 и*   1. *дали е извършена оценка на въздействието на ниво ЕС и я приложете (или връзка към източник).* | |
| 1. **Подпис на директор на дирекцията, отговорна за изработването на нормативния акт:**   **Име и длъжност:**Силвия Димитрова, директор на дирекция „Екологична оценка и оценка на въздействието върху околната среда“, МОСВ  **Дата: 22.06.2018 г.**  **Подпис:** | |